OpenLLM-France/wikimedia huggingface dataset:
# Mikola Kapustianski

Mikola Oleksàndrovitx Kapustianski (en ucraïnès: Мико́ла Олекса́ндрович Капустя́нський; 1 de febrer de 1879 - 19 de febrer de 1969) va ser un general de l'exèrcit de la República Popular d'Ucraïna i un dels fundadors de l'Organització dels nacionalistes ucraïnesos. Va néixer a la Gubèrnia de Iekaterinoslav (a l'actual província de Dnipropetrovsk) al centre d'Ucraïna, llavors part de l'Imperi Rus.

## Biografia

Va lluitar a la guerra russo-japonesa i el 1912 es va graduar a l'Acadèmia de l'Estat Major de Sant Petersburg. Durant la Primera Guerra Mundial va ser ascendit a coronel. Després de la revolució de 1917, es va unir a les unitats ucraïneses de l'exèrcit rus i va acabar esdevenint cap d'estat major de la Primera Divisió del Primer Cos d'Ucraïna l'agost de 1917 i, a principis de 1918, cap d'estat major del front sud-oest. Sota el Directori de la República Popular d'Ucraïna, va servir com cap d'operacions i després com intendent general de l'exèrcit. El 1920 va ser ascendit a general de brigada.
Després de la guerra, Kapustianski va emigrar a Polònia i després a França. Va ser un fundador de l'Organització de nacionalistes ucraïnesos i membre del seu Provid, o Direcció, des de 1929 fins a la seva mort el 1969. Durant la ruptura entre Andrí Mèlnik i Stepan Bandera dins de l'OUN, es va posar del costat del més moderat i conservador Melnyk. Quan els alemanys van ocupar Ucraïna durant la Segona Guerra Mundial, Kapustinsky va exercir de vicepresident del Consell Nacional d'Ucraïna a Kíiv, però més tard va ser arrestat i empresonat pels alemanys. Durant la Segona Guerra Mundial, va cooperar amb els nazis i va intentar establir una secció ucraïnesa a la Wehrmacht. Després de la guerra, es va establir a Munic i es va convertir en el primer cap de la secció militar del Govern a l'exili de la República Popular d'Ucraïna. Va escriure Pokhid ukraïns'kykh armii na Kyïv–Odesu v 1919 rotsi (La marxa dels exèrcits ucraïnesos a Kíiv–Odessa el 1919; 1922, 2a ed. 1946) i nombrosos articles sobre afers militars.

## Referències

* ↑ М. Галаган. З моїх споминів. Львів. — 1930. ч.3. — с.11
* ↑ «Василь Заєць. До 125-річчя з дня народження Миколи Капустянського. «Нація і Держава», 26 липня 2004 р». Arxivat de l'original el 11 January 2007. [Consulta: 31 octubre 2006].
* ↑ «Русская армия в Великой войне: Картотека проекта».
* ↑ «Kapustiansky, Mykola». [Consulta: 2 novembre 2024].
# A fondo

A fondo fou un famós programa televisiu d'entrevistes dirigit i presentat pel periodista Joaquín Soler Serrano que s'emeté per Televisió Espanyola entre els anys 1976 i 1981. El primer programa es gravà el 8 de setembre de 1976 i hi entrevistaren Jorge Luis Borges. Una gran part de les entrevistes eren amb personalitats de l'àmbit artístic, literari i científic, incloent-hi moltes personalitats catalanes, com ara Josep Pla, Salvador Espriu, Salvador Dalí, Mercè Rodoreda, Joan Manuel Serrat o Josep Trueta.

## Personalitats entrevistades
### Llista curta (per ordre d'emissió)

Algunes de les personalitats entrevistades al programa de Joaquín Soler Serrano, per ordre d'emissió:
* Jorge Luis Borges (dues entrevistes, 1976 i 1980)
* Octavio Paz
* Josep Pla
* Carlos Barral
* Julio Cortázar
* Salvador Dalí
* Mercè Rodoreda
* Ramón J. Sender
* Juan Rulfo
* Salvador Espriu
* Alejo Carpentier
* Julio Caro Baroja
* Rafael Alberti
* Manuel Puig
* Joan Manuel Serrat
* Joan Brossa
* Álvaro Cunqueiro
* Manuel Mujica Láinez
* Dámaso Alonso
* Gabriel Celaya
* Ernesto Giménez Caballero
* José Donoso
* Juan Carlos Onetti
* Gonzalo Torrente Ballester
* Severo Sarduy
* Camilo José Cela
* Ángel Zúñiga
* Néstor Almendros
* Guillermo Cabrera Infante
* Josep Trueta i Raspall

### Llista llarga (per ordre alfabètic)

Per ordre alfabètic de nom de pila, de totes les entrevistes emeses:
* Antonio Saura
* Antonio Skármeta
* Antonio Di Benedetto
* Andrés Segovia
* Adolfo Marsillach
* Antonio Buero Vallejo
* Alejo Carpentier
* Alfredo Zitarrosa
* Álvaro Cunqueiro
* Arturo Uslar Pietri
* Atahualpa Yupanqu
* Augusto Roa Bastos
* Chabuca Granda
* Camilo José Cela
* Carlos Barral
* Carlos Fuentes
* Carmen Martín Gaite
* Emilio Fernández, "El indio"
* Ernesto Giménez Caballero
* Ernesto Sábato
* Eugen Ionesco
* Dámaso Alonso
* Francesc Candel
* Francesc de Borja Moll
* Francisco Ayala
* Francisco Umbral
* Frederic Mompou
* Gabriel Celaya
* Geraldine Chaplin
* Gonzalo Torrente Ballester
* Guillermo Cabrera Infante
* Manuel Mujica Láinez
* Manuel Puig
* Manuel Scorza
* Manuel Vázquez Montalbán
* Manuel Viola
* Marguerite Duras
* Mario Benedetti
* Mario Vargas Llosa
* Matilde Urrutia
* Mercè Rodoreda
* Miguel Delibes
* Milan Kundera
* Modest Cuixart
* Narciso Yepes
* Néstor Almendros
* Octavio Paz
* Otto Preminger
* Terenci Moix
* Teresa de Calcuta
* Libertad Lamarque
* Luís Rosales
* Josep Trueta
* Joaquín Rodrigo
* José Luis López Aranguren
* Jorge Luis Borges (1976)
* Jorge Luis Borges (1980)
* Josep Pla
* Juan Aparicio López
* Juan Carlos Onetti
* Julio Cortázar
* Joan Brossa
* Juan David Garcia Bacca
* Juan Manuel Fangio
* Joan Manuel Serrat
* Joan Ponç
* Juan García Hortelano
* Juan Larrea
* Juan Rulfo
* Julio Caro Baroja
* Joaquín Salvador Lavado (Quino)
* José Donoso
* José Ortega Spottorno
* Rafael Alberti
* Ramón J. Sender
* Raphael
* Rosa Chacel
* Salvador Dalí
* Salvador Espriu
* Severo Ochoa
* Severo Sarduy
* Victoria Kent

## Enllaços externs

* Algunes de les entrevistes d'A fondo (castellà)
* Entrevista a Mercè Rodoreda Arxivat 2011-04-17 a Wayback Machine. (castellà)
# Arquebisbat d'Imphal

L'arquebisbat d'Imphal (bengalí: इम्फाल के सूबा; llatí: Archidioecesis Imphalensis) és una seu metropolitana de l'Església catòlica a Índia. Al 2016 tenia 95.868 batejats d'un total de 2.850.000 habitants. Actualment està regida per l'arquebisbe Dominic Lumon.

## Territori

L'arxidiòcesi comprèn tot l'estat de Manipur.
La seu arxiepiscopal és la ciutat d'Imphal, on es troba la catedral de Sant Josep.
El territori s'estén sobre 22.356 km² i està dividit en 44 parròquies.

## Història

La diòcesi d'Imphal va ser erigida el 13 de març de 1980 amb la butlla Cum Nos del papa Joan Pau II, en dividir la diòcesi de Kohima-Imphal, de la que també sorgí la diòcesi de Kohima. Originàriament era sufragània de l'arquebisbat de Shilong.
El 10 de juliol de 1995 la diòcesi va ser elevada al rang d'arxidiòcesi metropolitana amb la butlla Cum Ecclesia catholica del mateix Joan Pau II.

## Cronologia episcopal

* Joseph Mittathany (28 de març de 1980 - 12 de juliol de 2006 jubilat)
* Dominic Lumon, des del 12 de juliol de 2006

## Estadístiques

A finals del 2016, la diòcesi tenia 95.868 batejats sobre una població de 2.850.000 persones, equivalent al 3,4% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parroquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1990 | 53.140 | 1.773.140 | 3,0 | 63 | 28 | 35 | 843 | | 57 | 130 | 32 |
| 1999 | 69.550 | 2.271.550 | 3,1 | 89 | 46 | 43 | 781 | | 50 | 148 | 33 |
| 2000 | 70.000 | 2.231.000 | 3,1 | 94 | 51 | 43 | 744 | | 53 | 148 | 34 |
| 2001 | 71.150 | 2.388.634 | 3,0 | 96 | 60 | 36 | 741 | | 51 | 148 | 34 |
| 2002 | 72.350 | 2.438.634 | 3,0 | 87 | 51 | 36 | 831 | | 58 | 193 | 34 |
| 2003 | 73.293 | 2.438.634 | 3,0 | 92 | 54 | 38 | 796 | | 53 | 191 | 35 |
| 2004 | 80.558 | 2.438.634 | 3,3 | 99 | 58 | 41 | 813 | | 56 | 198 | 31 |
| 2006 | 82.947 | 2.465.000 | 3,4 | 98 | 59 | 39 | 846 | | 56 | 207 | 36 |
| 2013 | 88.576 | 2.696.000 | 3,3 | 130 | 82 | 48 | 681 | | 86 | 260 | 49 |
| 2016 | 95.868 | 2.850.000 | 3,4 | 136 | 88 | 48 | 704 | | 74 | 260 | 44 |

## Fonts

* Anuari pontifici del 2017 i anteriors, publicat a www.catholic-hierarchy.org a la pàgina Archdiocese of Imphal (anglès)
* Esquema de la diòcesi a www.gcatholic.org (anglès)
* Esquema de la diòcesi Arxivat 2010-03-27 a Wayback Machine. a la pàgina de la Conferència Episcopal de l'Índia (anglès)
* Esquema de la diòcesi a la pàgina de l'UCAN (anglès)
* Butlla Cum Nos (llatí)
* Butlla Cum Ecclesia catholica (llatí)
# Lala

«Lala» té aquests significats:
* Geografia:
** Lala (Tunísia), municipi de la província de la governació de Gafsa (Tunísia)
** Lala (Filipines), municipi de la província de Lanao del Norte (Filipines)
** Lala (riu), riu de Rússia, afluent del Luza
* Prenom:
** Lala, Laia, Maia o Iaia de Cízic, pintora grega del segle i aC
** Lala Xahin (1330 – 1388), militar del soldà Murat I
** Lala Mustafà Paixà (1500 – 1580), militar otomà
** Lala Deen Dayal (1844 – 1905), fotògraf indi
** Lala Lajpat Rai (1865 — 1928), polític indi
** Lala Sukuna (1888 – 1958), polític fijià
** Lala Sjöqvist (1903 – 1964), saltadora sueca
** Lala Abdul Rashid (1922 — 1988), jugador d'hoquei pakistanès
** Lala Mara (1931 – 2004), política fijiana
** Lala Shevket (1951), política àzeri
** Lala Mnatsakanyan (1957 – 2024), actriu armènia
** Lala Huete (1957), dissenyadora espanyola
** Lala Meredith-Vula (1966), fotògrafa anglokosovar
** Lala Sloatman (1970), actriu nord-americana
** Lala Pasquinelli (1976), activista argentina
** Lalə Məmmədova (1978), cantant i actriu àzeri
** Lala Hsu (1984), cantant taiwanesa
** Lala Karmela (1985), cantant indonèsia
** Lala Wane (1989), jugadora de bàsquet senegalesa
** Lala &ce (1994), cantant francesa
** Lala Yusifova (1996), gimnasta àzeri
** Lala Kramarenko (2004), gimnasta russa
* Cognom:
** Leonardo Lala (1906 – 2000), escriptor albanès
** Jan Lála (1938), futbolista txec
** Andrea Lala (1939), actor italià
** Joe Lala (1947 – 2014), cantant nord-americà
** Gjergji Lala (1947), actor albanès
** Jiří Lála (1959), jugador d'hoquei gel txec
** Altin Lala (1975), futbolista albanès
** Maaran Lala (1982), futbolista israelià
** Kenny Lala (1991), futbolista francès
* Miscel·lània:
** LaLa, revista de manga japonesa
# Estadi Urbano Caldeira

L'Estadi Urbano Caldeira és un estadi de futbol de la ciutat de Santos (Brasil) i pertany al club Santos. Es coneix popularment com a Estádio Vila Belmiro per estar ubicat en aquest petit barri de la ciutat de Santos, estat de São Paulo, Brasil. Té una capacitat de 20.000 espectadors i està localitzat al carrer Princesa Isabel # 77, aproximadament a 2 km del centre de la ciutat, separat d'aquest pel túnel Dr Waldemar Leão, el que li dona un fàcil accés.

## Referències

* ↑ «Estádio Urbano Caldeira» (en portuguès). Santos Futebol Clube. Arxivat de l'original el October 20, 2011. [Consulta: 10 agost 2011].
* ↑ «A inauguração do nosso estádio» (en portuguès). Porto Gente. Arxivat de l'original el September 10, 2011. [Consulta: 10 agost 2011].
* ↑ «Estádio Urbano Caldeira» (en portuguès). Tio Sam. Arxivat de l'original el April 15, 2013. [Consulta: 10 agost 2011].
* ↑ «Pele's funeral and burial to take place in hometown Santos» (en anglès). AP NEWS, 29-12-2022. [Consulta: 30 desembre 2022].

## Enllaços externs

* L'estadi Urbano Caldeira a Google maps.
# Arquebisbat de Bangui

L'arquebisbat de Bangui (llatí: Archidioecesis Banguensis) és una seu metropolitana de l'Església Catòlica a la República Centreafricana. El 2015 tenia 515.000 batejats sobre una població de 1.218.000 habitants. Actualment està regida per l'arquebisbe cardenal Dieudonné Nzapalainga.

## Territori

L'arxidiòcesi inclou la prefectura d'Ombella-M'Poko de la República Centreafricana.
La seu de l'Arquebisbe és la ciutat de Bangui, on es troba la catedral de Nostra Senyora de la Immaculada.
El territori està dividit en 25 parròquies.

## Història

La prefectura apostòlica d'Ubangui-Chari va ser erigida el 8 de maig de 1909, a partir del territori corresponent al vicariat apostòlic del Congo francès superior (avui Arquebisbat de Brazzaville).
Aquesta va tornar a ser elevada a vicariat apostòlic el 2 de desembre de 1937 per la butlla Si christiana res de papa Pius XI.
El 28 de maig de 1940 va cedir una porció del seu territori per a l'erecció de la prefectura apostòlica de Berbérati (avui bisbat) i va canviar el seu nom a el de vicariat apostòlic de Bangui.
El 14 de juny de 1954 va cedir una porció del seu territori per a l'erecció de la prefectura apostòlica de Bangassou (avui bisbat).
El 14 de setembre de 1955 el vicariat apostòlic va ser elevat al rang de arxidiòcesi metropolitana per la butlla Dum tantis de papa Pius XII.
El 18 de desembre de 1965, el 10 de juny de 1995 i el 28 de juny de 1997 va cedir part del seu territori per a l'erecció respectivament de les diòcesis de Bambari, de Mbaïki i de Kaga-Bandoro.

## Cronologia episcopal
### Prefectes apostòlics

* Pietro Cotel, C.S.Sp. † (1909 - 1915 mort)
* Giovanni Calloch, C.S.Sp. † (1915 - 1927 mort)
* Marcel-Auguste-Marie Grandin, C.S.Sp. † (2 maig 1928 - 2 desembre 1937)

### Vicaris apostòlics

* Marcel-Auguste-Marie Grandin, C.S.Sp. † (2 desembre 1937 - 4 agost 1947 mort)
* Joseph Cucherousset, C.S.Sp. † (9 abril 1948 - 14 setembre 1955)

### Arquebisbes

* Joseph Cucherousset, C.S.Sp. † (14 setembre 1955 - 16 setembre 1970 mort)
* Joachim N'Dayen (16 setembre 1970 - 26 juliol 2003 renuncià)
* Paulin Pomodimo (26 juliol 2003 - 26 maig 2009 renuncià)
** Seu vacant (2009-2012)
* Dieudonné Nzapalainga, C.S.Sp., des del 14 maig 2012

## Fonts

* Anuari pontifici del 2013 i anteriors, publicat a www.catholic-hierarchy.org a la pàgina Archdiocese of Bangui (anglès)
* Esquema de la diòcesi a www.gcatholic.org (anglès)
* Butlla Se christiana res, AAS 30 (1938), p. 189
* Butlla Dum tantis, AAS 48 (1956), p. 113
# Maia (desambiguació)

«Maia» té aquests significats:
* Etnografia i lingüística
** Maia, poble mesoamericà, concretament els habitants de la Península de Yucatán
** Maia o yukatek, llengua maia que es parla a la península de Yucatán (Mèxic) al nord de Belize i algunes regions de Guatemala
** Llengües maies, família lingüística que engloba una trentena d'idiomes
** Civilització maia, cultura d'aquests pobles
* Mitologia:
** Maia (mitologia), en la mitologia grega, plèiade, filla d'Atles i de Pleione
** Maia o Bona Dea, en la mitologia romana, germana, esposa o filla de Faune, deessa de la fertilitat, la castedat i la salut
** Maia, estel que forma part del cúmul obert de les Plèiades a la constel·lació de Taure.
* Biografies:
** Maia o Iaia de Cízic, pintora de la Grècia romana del segle i aC
** Maia Plissétskaia (Moscou, 1925), ballarina de dansa clàssica d'origen rus i nacionalitzada espanyola el 1993
** Maia Txiburdanidze (1961) jugadora georgiana d'escacs
** Ana Paula Maia (Nova Iguaçú, 1977), escriptora brasilera
* Toponímia:
** Maia (Portugal), municipi portuguès de la regió Nord
** Maià de Montcal, municipi de la comarca de la Garrotxa
* Miscel·lània:
** Maia, abella protagonista del llibre Die Biene Maja und ihre Abenteuer de Waldemar Bonsels (1912) i la sèrie de dibuixos animats L'abella Maia basada en el llibre (1975)
** Maia (equip ciclista), equip ciclista portuguès conegut posteriorment com a LA-MSS
** Maia, en plural maiar, raça semidivina de l'univers de JRR Tolkien
Viccionari
# President del Sudan del Sud

El President de Sudan del Sud és el Cap d'Estat i cap de govern del Sudan del Sud. El 9 de juliol de 2005 es va restablir l'autonomia de la regió.

## Regió Autònoma del Sudan del Sud

| President del govern | Imatge | Inici del govern | Fi del govern |
| John Garang | | 9 de juliol de 2005 | 30 de juliol de 2005 |
| Salva Kiir Mayardit | | 30 de juliol de 2005 | 9 de juliol de 2011 |

## República del Sudan del Sud (2011 - actualitat)

El 9 de juliol de 2011 el Sudan del Sud va guanyar independència.
| Nom | Imatge | Inici del govern | Fi del govern |
| Salva Kiir Mayardit | | 9 de juliol de 2011 | actualitat |

## Referències

* ↑ «South Sudan to adopt new constitution, claims Abyei». af.reuters.com. Arxivat de l'original el 2015-09-27. [Consulta: 31 agost 2015].

## Vegeu també

* Sudan del Sud
# Maddalena (pel·lícula)

Maddalena és una pel·lícula italiana de 1954 dirigida per Augusto Genina. Fou exhibida al I Festival Internacional de Cinema de Sant Sebastià i presentada al 7è Festival Internacional de Cinema de Canes.

## Argument

Durant la celebració anual del Divendres Sant en un petit poble italià el sacerdot local Don Vincenzo (Gino Cervi) s'enfronta a una crisi quan la noia escollida per interpretar la Mare de Déu diu que està embarassada. Aquest gir d'esdeveniments és beneficiós per al magnat de negocis Lamberti (Charles Vanel), que cerca una manera de desprestigiar Don Vincenzo als ulls dels vilatans. Proposa el paper a Maddalena, una noia que treballa com a prostituta.

## Repartiment

* Märta Torén - Maddalena
* Gino Cervi - Don Vincenzo
* Charles Vanel - Giovanni Lamberti
* Jacques Sernas - Giovanni Belloni
* Valentine Tessier - Geltrude
* Isa Querio - Luisa

## Referències

* ↑ «Festival de Cannes: Maddalena». festival-cannes.com. [Consulta: 29 maig 2012].

## Bibliografia

* Guida di Cerreto Sannita 2009, Cerreto Sannita, ANCESCAO, 2008.
* Pro Loco Cerreto Sannita, Una passeggiata nella storia, Di Lauro, 2003.
# Debundscha

Debundscha és una població de la regió sud-oest del Camerun està als peus del vessant sud-oest del Mont Camerun. És coneguda per ser el lloc amb major pluviometria del continent africà però està en disputa amb els 10.450 litres anuals que rep Ureka a l'illa de Bioko a Guinea equatorial, a la que seguiria Debundscha amb pluviometria anual de 10.299 litres
Debundscha també està en la llista dels cinc llocs més plujosos del món després de Lloró, Mawsynram, Mont Waialeale i Cherrapunji, tots ells amb més de 10.000 litres l'any. Els alemanys hi instal·laren un far el 1904. El clima està afectat pel monsó equatorial, ja que està molt pròxima a l'equador i a l'atlàntic sud per això és càlida i humida tot l'any.

## Referències

* ↑ «Còpia arxivada». Arxivat de l'original el 2011-02-02. [Consulta: 22 gener 2011].
* 1 2 http://books.google.cat/books?id=mdEHpSmFVAIC&pg=PA180&lpg=PA180&dq=debundscha+10000+millimeters&source=bl&ots=7X2Tmbgukq&sig=Cmn4pHVBDEj1fltIv7tq99fNVg4&hl=ca&ei=-4vRTOjWHsL7lwf7iIHeDA&sa=X&oi=book_result&ct=result&resnum=4&ved=0CBMQ6AEwAw#v=onepage&q&f=false%5BEnllaç+no+actiu%5D
* ↑ http://www.thetravelalmanac.com/lists/temperature-wettest.htm
* ↑ http://www.unc.edu/~rowlett/lighthouse/cmr.htm Arxivat 2012-05-10 a Wayback Machine.
# Aarschot

Aarschot és un municipi belga de la província de Brabant Flamenc a la regió de Flandes. Està compost per les seccions de Aarschot, Gelrode, Langdorp i Rillaar.

## Evolució demogràfica

* Font:NIS
* 1977: Annexió de Gelrode, Langdorp i Rillaar

## Burgmestres

| Període | Nom | Partit |
| 1884 - 1908 | Theophiel De Becker | katholiek |
| 1908 - 1914 | Jozef Tielemans | katholiek |
| 1919 - 1922 | Oscar Coomans de Brachène | katholiek |
| 1923 - 1926 | Felix Daels | liberaal |
| 1927 - 1940 | Oscar Coomans de Brachène | katholiek |
| 1944 - 1947 | Oscar Coomans de Brachène | katholiek |
| 1947 - 1950 | Albert Coomans de Brachène | katholiek |
| 1950 - 1973 | Jan Van Nuffelen | CVP |
| 1973- 1976 | Jos Pelgrims | CVP |
| 1977 - 1982 | Jos Daems | PVV |
| 1982 - 1989 | Frederik Coekaerts | PVV |
| 1989 - 1994 | Rik Daems | VLD |
| 1995 - 2006 | Willy Schellens | SP-SPa |
| 2007 - 2007 | Frans Deboes | CD&V |
| 2007 | André Peeters | CD&V |
# Arquebisbat de Castries

L'arquebisbat de Castries (anglès: Archdiocese of Castries, llatí: Archidioecesis Castriensis) és una seu metropolitanade l'Església Catòlica a Saint Lucia. Al 2013 tenia 102.307 batejats sobre una població de 165.313 habitants. Actualment està regida per l'arquebisbe Robert Rivas, O.P.

## Territori

La diòcesi comprèn part l'estat de Saint Lucia.
La seu arxiepiscopal és la ciutat de Castries, on es troba la catedral de la Immaculada Concepció de Maria Verge.
El territori s'estén sobre 616 km², i està dividit en 22 parròquies.

## Història

La diòcesi va ser erigida el 20 de febrer de 1956 amb la butlla Crescit Ecclesia del Papa Pius XII, prenent el territori de l'arquebisbat de Port d'Espanya, de la qual era sufragània inicialment.
El 18 de novembre de 1974 va ser elevada al rang d'arxidiòcesi metropolitana amb la butlla Quoniam voluntas Dei del Papa Pau VI.

## Cronologia episcopal

* Charles Alphonse H.J. Gachet, F.M.I. † (14 de gener de 1957 - 18 de novembre de 1974 renuncià)
* Patrick Webster, O.S.B. † (18 de novembre de 1974 - 10 de maig de 1979 renuncià)
* Kelvin Edward Felix (17 de juliol de 1981 - 15 de febrer de 2008 jubilat)
* Robert Rivas, O.P., des del 15 de febrer de 2008

## Estadístiques

A finals del 2013, la diòcesi tenia 102.307 batejats sobre una població de 165.313 persones, equivalent al 61,9% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1959 | 84.721 | 92.089 | 92,0 | 19 | | 19 | 4.459 | | 6 | 27 | 10 |
| 1966 | 92.500 | 99.700 | 92,8 | 27 | 1 | 26 | 3.425 | | 5 | 31 | 18 |
| 1970 | 97.000 | 107.570 | 90,2 | 38 | 7 | 31 | 2.552 | | 37 | 34 | 21 |
| 1976 | 96.280 | 110.000 | 87,5 | 32 | 7 | 25 | 3.008 | 1 | 28 | 33 | 22 |
| 1980 | 100.000 | 120.000 | 83,3 | 27 | 5 | 22 | 3.703 | 1 | 23 | 27 | 22 |
| 1990 | 120.990 | 142.324 | 85,0 | 36 | 14 | 22 | 3.360 | 4 | 25 | 40 | 22 |
| 1999 | 115.000 | 147.179 | 78,1 | 31 | 17 | 14 | 3.709 | 8 | 17 | 44 | 23 |
| 2000 | 115.000 | 147.179 | 78,1 | 29 | 18 | 11 | 3.965 | 8 | 14 | 41 | 23 |
| 2001 | 116.149 | 147.179 | 78,9 | 29 | 16 | 13 | 4.005 | 8 | 19 | 42 | 22 |
| 2002 | 100.243 | 157.775 | 63,5 | 27 | 15 | 12 | 3.712 | 9 | 18 | 42 | 22 |
| 2003 | 100.243 | 157.775 | 63,5 | 27 | 14 | 13 | 3.712 | 9 | 19 | 47 | 22 |
| 2004 | 100.243 | 157.775 | 63,5 | 28 | 14 | 14 | 3.580 | 9 | 20 | 47 | 22 |
| 2006 | 100.243 | 157.775 | 63,5 | 31 | 18 | 13 | 3.233 | 13 | 20 | 35 | 22 |
| 2013 | 102.307 | 165.313 | 61,9 | 27 | 17 | 10 | 3.789 | 11 | 12 | 45 | 22 |

## Fonts

* Anuari pontifici del 2014 i anteriors, publicat a www.catholic-hierarchy.org a la pàgina Archdiocese of Castries (anglès)
* Pàgina oficial de l'arxidiòcesi (anglès)
* Esquema de la diòcesi a www.gcatholic.org (anglès)
* Butlla Crescit Ecclesia, AAS 48 (1956), p. 488 (llatí)
* Butlla Quoniam voluntas Dei, AAS 67 (1975), p. 161 (llatí)
# Vanoss (Oklahoma)

Vanoss és una comunitat no-incorporada al Comtat de Pontotoc, Oklahoma, Estats Units. La comunitat es troba a 16 quilòmetres (10 milles) a l'oest de la ciutat d'Ada. Originalment, el poble s'anomenava Midland i es trobava a pocs quilòmetres de la localització actual. Quan es va construir el Ferrocarril Central d'Oklahoma, els habitants van traslladar-se més a prop de l'estació i van canviar el nom del poble a Vanoss, en honor a Salomon Frederik van Oss, un directiu i home de finances del Ferrocarril Central d'Oklahoma.

## Referències

* ↑ «Geographic Names Information System» (en anglès). [Consulta: 19 setembre 2022].
* ↑ Shirk, George H. Oklahoma Places Names (en anglès). Norman, Oklahoma: University of Oklahoma Press, 2nd ed., 1987, p. 108-109.
* ↑ «Vanoss History» (en anglès). Vanoss Public Schools. [Consulta: 19 setembre 2022].
* ↑ «Oklahoma Central Railroad» (en anglès). Augustus J. Veenendaal Jr.. [Consulta: 19 setembre 2022].
# Abbiategrasso

Abbiategrasso és un municipi italià, situat a la regió de la Llombardia i a la ciutat metropolitana de Milà. L'any 2006 tenia 30.120 habitants.

## Història

Els primers assentaments de la zona són celtes, del segle i aC, però el municipi rep el seu nom de la gens romana Abia i de la «vall grassa» on està situat. A l'època antiga va destacar pel seu conreu d'oli i vi, mantinguts després de la invasió llombarda. El 1277 va passar a formar part del Ducat de Milà i posteriorment va ser ocupat pels espanyols, els quals van enderrocar el castell i part de la muralla. A l'Edat Moderna va passar a domini austríac (1707), fins a la seva integració al Regne d'Itàlia (1859). Va adquirir categoria de ciutat el 1932 pel creixement de la població, degut en gran part a la millora del transport per ferrocarril.